*Apstiprināts ar Ķekavas novada pašvaldības*

*Iepirkuma komisijas*

*2015.gada 11.marta lēmumu Nr.7*

**Atklāta konkursa**

**„Degvielas piegāde”**

**nolikums**

**Identifikācijas Nr.** ĶNP 2015/8-5

Ķekavas pagasta Ķekavas novadā, 2015

## Vispārīgā informācija**.**

* 1. Iepirkuma identifikācijas numurs ir ĶNP 2015/8-5.
  2. Pasūtītājs:

|  |  |  |
| --- | --- | --- |
| **Pasūtītāja nosaukums:** | Ķekavas novada pašvaldība | |
| **Adrese:** | Gaismas iela 19 k-9-1, Ķekava, Ķekavas pagasts, Ķekavas novads, LV-2123 | |
| **Reģ. Nr:** | 90000048491 | |
| **Pasūtītāja mājas lapas interneta adrese *(URL)*** | [www.kekavasnovads.lv](http://www.kekavasnovads.lv) | |
| **Kontaktpersona par tehnisko specifikāciju** | Andris Jēkabsons |  |
| **Kontaktpersona iepirkuma procedūras jautājumos** | Līga Blate |  |
| **Tālruņa Nr.** | 67935803 |  |
| **Faksa Nr.** | 67935819 |  |
| **e-pasta adrese** | [iepirkumi@kekava.lv](mailto:iepirkumi@kekava.lv) |  |
| **Darba laiks** | no pirmdienas līdz ceturtdienai no plkst. 09.00 līdz 17.00, piektdienās no plkst. 08.00 līdz 13.00. Pusdienas pārtraukums no plkst. 13.00 līdz 14.00 izņemot piektdienas |  |
| Iepirkuma procedūru veic ar Ķekavas novada domes 2009.gada 7.jūlija lēmumu Nr.4.§ (Prot. Nr.2), 2010.gada 8.aprīļa lēmumu Nr.1.§ 1.1. (Prot. Nr.9), 2010.gada 10.februāra lēmumu Nr.1.§ 1. (Prot. Nr.2), 2011.gada 24.februāra lēmumu Nr.8.§ 2. (Prot. Nr.3), 2012.gada 28.jūnija lēmumu Nr.6.§ 2. (Prot. Nr.13), 2014.gada 24.aprīļa lēmumu Nr.1.§ 3. (Prot. Nr.12), izveidotā Iepirkumu komisija | | |

* 1. Iepirkuma priekšmets paredz degvielas piegādi Ķekavas novada pašvaldībai un tās iestādēm, nodrošinot iespēju Pasūtītāja pārstāvjiem iegādāties degvielu (dīzeļdegvielu un benzīnu) Pretendenta degvielas uzpildes stacijās visā Latvijas Republikas teritorijā katru dienu 24 stundas diennaktī, ar degvielas kredītkaršu starpniecību.
  2. Plānotais iepirkuma līguma termiņš - trīsgadi**.**
  3. Plānotais iepirkuma apjoms norādīts tehniskajā specifikācijā. Tehniskajā specifikācijā minētie degvielas iegādes apjomi ir noteikti orientējoši par trīs gadiem. Tie iegūti, apkopojot 2013./2014. gada patēriņu, un šie daudzumi izmantojami tikai pretendentu piedāvājumu salīdzināšanai, lai izvēlētos saimnieciski izdevīgāko piedāvājumu. Nolikumā uzrādītais apjoms, nav uzskatāms par saistošu Pasūtītājam. Pasūtītājs saglabā tiesības iepirkuma līguma darbības laikā izmainīt (samazināt) kopējo degvielas iegādes apjomu atkarībā no nepieciešamības un finansiālajām iespējām.
  4. CPV kods: [09100000-0](http://www.iub.gov.lv/iubcpv/parent/232/clasif/main/) - (degvielas).
  5. Līguma izpildes vieta - Latvijas Republikas teritorija. Pretendentam ir jābūt vismaz vienai degvielas uzpildes stacijai, kas atrodas ne tālāk kā 15 km no Ķekavas novada pašvaldības Centrālās administrācijas ēkas (Gaismas iela 19 k-9-1, Ķekava, Ķekavas pagasts, Ķekavas novads, LV-2123).
  6. Piedāvājums ir jāiesniedz par visu iepirkuma priekšmetu.
  7. Iepirkumā kā viens no vērtēšanas kritērijiem ir iekļauta piegāde videi draudzīgā veidā, kuras laikā tiek nodrošināts samazināts vides piesārņojums ar izplūdes gāzēm no autotransporta un samazināta ceļa infrastruktūras slodze, saskaņā ar nolikuma 6.5.3.punktu.Piedāvājuma izvēles kritērijs ir **saimnieciski visizdevīgākais piedāvājums**.

## Piedāvājuma iesniegšanas un atvēršanas laiks, vieta un kārtība, derīguma termiņš.

* 1. Piedāvājums jāiesniedz līdz **2015.gada 27.aprīlim, plkst. 10:00** iesniedzot personīgi Ķekavas novada pašvaldībai vai atsūtot pa pastu uz adresi – Ķekavas novada pašvaldība, Gaismas iela 19 k-9-1, Ķekava, Ķekavas pagasts, Ķekavas novads, LV-2123. Pasta sūtījumam jābūt nogādātam Pasūtītājam līdz šajā punktā norādītajam termiņam.
  2. Iesniegtie piedāvājumi tiks atvērti atklātā sanāksmē Ķekavas novada pašvaldības Centrālās administrācijas ēkas 1.kabinetā tūlīt pēc piedāvājumu iesniegšanas termiņa beigām – 2015.gada 27.aprīlī, plkst. 10:00, to iesniegšanas secībā, nosaucot pretendentu, piedāvājuma iesniegšanas laiku, piedāvāto kopējo cenu, piedāvāto atlaides apmēru procentos.
  3. Iesniegto piedāvājumu Pretendents var atsaukt un grozīt tikai līdz piedāvājumu iesniegšanas termiņa beigām.
  4. Pasūtītājs drīkst izdarīt grozījumus iepirkuma nolikumā, ņemot vērā „Publisko iepirkumu likuma” prasības.
  5. Ja piedāvājums iesniegts pēc norādītā piedāvājumu iesniegšanas termiņa beigām, to neatvērtu atdod atpakaļ Pretendentam.
  6. Piedāvājumam jābūt spēkā līdz iepirkuma līguma noslēgšanai.

## Piedāvājuma noformējums.

* 1. Piedāvājums sastāv no trīs daļām:
     1. Pretendenta atlases dokumentiem, tai skaitā pieteikums dalībai konkursā, saskaņā ar 1.pielikumu (viens oriģināls un viena kopija);
     2. Tehniskā piedāvājuma (viens oriģināls un viena kopija)
     3. Finanšu piedāvājuma (viens oriģināls un viena kopija);
  2. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem.
  3. Piedāvājuma sākumā ievieto satura rādītāju. Piedāvājuma lapas numurē un caurauklo, piestiprina auklas galus pēdējā lappusē un apliecina caurauklojumu. Caurauklojuma apliecinājums ietver:
     1. norādi par kopējo cauraukloto lapu skaitu;
     2. pretendenta (ja pretendents ir fiziska persona) vai tā pārstāvja parakstu un paraksta atšifrējumu;
     3. apliecinājuma vietas nosaukumu un datumu.
  4. Pretendenta atlases dokumentus un tehnisko dokumentāciju var iesniegt arī citā valodā, ja tiem ir pievienots pretendenta apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos tiesību aktos noteiktajā kārtībā. Tulkojuma apliecinājums ietver:
     1. norādi „TULKOJUMS PAREIZS”;
     2. pretendenta vai tā pārstāvja parakstu un paraksta atšifrējumu;
     3. apliecinājuma vietas nosaukumu un datumu.
  5. Pretendents visus iesniegtos dokumentus un to atvasinājumus, noformē saskaņā ar Dokumentu juridiskā spēka likumu un Ministru kabineta 2010. gada 28.septembra noteikumiem Nr. 961 “Dokumentu izstrādāšanas un noformēšanas kārtība”, kā arī ievērojot Publisko iepirkumu likuma 33.panta 7.daļas noteikumus.
  6. Piedāvājumu iesniedz aizlīmētā ārējā iepakojumā, uz kura norāda:
     1. Pasūtītāja nosaukumu, reģistrācijas numuru un adresi;
     2. pretendenta nosaukumu, reģistrācijas numuru;
     3. pretendenta kontaktpersonas vārdu, uzvārdu, telefona un faksa numuru;
     4. atzīmi *Piedāvājums atklātam konkursam „Degvielas piegāde”,*  ID Nr. ĶNP 2015/8-5;
     5. atzīmi *„Neatvērt pirms piedāvājumu atvēršanas sanāksmes”.*

## Prasības pretendentiem:

## Nosacījumi pretendenta dalībai iepirkumā:

### Pasūtītājs izslēdz Pretendentu no turpmākas dalības atklātā konkursā, jebkurā no Publisko iepirkumu likuma 39.1 pantā 1.daļā minētajiem gadījumiem.

### Pretendentam, kurš ir personu apvienība, ja tas tiek atzīts par šī konkursa uzvarētāju, pirms iepirkuma līguma noslēgšanas, ir jāizveido pilnsabiedrība Komerclikumā noteiktajā kārtībā. Gatavība veikt šādas pilnsabiedrības dibināšanu rakstveidā jāapliecina visiem apvienības dalībniekiem, piedāvājumam pievienotajā apvienības dalībnieku vienošanās (Nolikuma 5.1.2.punkts).

### Lai izvērtētu Pretendenta neatbilstību izslēgšanas nosacījumiem (4.1.1.punkts), kuram saskaņā ar šī Nolikuma prasībām būtu piešķiramas līguma slēgšanas tiesības, Pasūtītājs rīkojas atbilstoši Publisko iepirkumu likuma 39.1 panta 5. – 8. daļās noteiktajai kārtībai.

* 1. **Pretendenta kvalifikācijas prasības:** 
     1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs. Par Latvijas Republikā reģistrētām personām iepirkumu komisijas pārliecinās Latvijas Republikas Uzņēmuma reģistrā.
     2. Pretendenta degvielas uzpildes stacijām ir spēkā esoša licence degvielas mazumtirdzniecībai.
  2. Prasības attiecībā uz pretendenta saimniecisko un finansiālo stāvokli.
     1. Pretendenta vidējam finanšu apgrozījumam degvielas tirdzniecības jomā pēdējos 3 (trīs) gados jābūt vismaz trīs reizes lielākam par tā piedāvāto līgumcenu. Pretendentu, kas dibināti vēlāk, gada vidējais finanšu apgrozījums par nostrādāto laika periodu ir vismaz trīs reizes lielāks par pretendenta piedāvāto līgumcenu.
  3. Prasības attiecībā uz pretendenta tehniskajām un profesionālajām spējām:
     1. Pretendentam iepriekšējo 3 (trīs) gadu laikā ir pieredze degvielas pārdošanā vismaz 3 (trīs) pasūtītājiem ar katru līguma apjomu vismaz 150 000 (viens simts piecdesmit tūkstoši) litri degvielas, par kuriem ir saņemtas pozitīvas iepriekšējo pasūtītāju atsauksmes.
     2. pretendentam ir degvielas uzpildes stacija, kas atrodas ne tālāk kā 15km (piecpadsmit kilometri) no Ķekavas novada pašvaldības Centrālās administrācijas ēkas (Gaismas iela 19 k-9-1, Ķekava, Ķekavas pagasts, Ķekavas novads, LV-2123);
     3. Pretendenta piegādātā degviela atbilst visām Latvijas Republikā spēkā esošos normatīvajos aktos noteiktajām kvalitātes prasībām.
  4. Konkrētā iepirkuma līguma izpildē, lai pierādītu atbilstību nolikumā izvirzītajām kvalifikācijas prasībām, Pretendents drīkst balstīties uz citu personu iespējām, neatkarīgi no savstarpējo attiecību tiesiskā rakstura. Pieteikumā (1.pielikums) pretendents norāda šīs personas, kā arī iesniedz dokumentu, kas pierāda Pasūtītājam, ka pretendenta rīcībā būs (tiks nodoti) nepieciešamie resursi, iesniedzot šo uzņēmēju un Pretendenta parakstītu apliecinājumu vai vienošanos par sadarbību un/vai resursu nodošanu Pretendenta rīcībā konkrētā līguma izpildei.
  5. Piedāvājumi, kurus iesnieguši pretendenti, kuri neatbilst nolikuma 4.sadaļā norādītajām prasībām, tālāk netiek izskatīti un tiek izslēgti no turpmākās dalības iepirkuma procedūrā.

## Iesniedzamie dokumenti.

* 1. Pretendentu atlases dokumenti:
     1. Pretendenta pieteikumu dalībai iepirkuma procedūrā, kurš sagatavots atbilstoši veidnei (1.pielikums).
     2. Ja pretendents ir personu apvienība – tad visu apvienības dalībnieku parakstīta vienošanās, kurā noteikts katrs apvienības dalībnieks atsevišķi un visi kopā ir atbildīgi par iepirkuma līguma izpildi, norādīts galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus apvienības dalībnieku vārdā, kā arī saņemt maksājumus no Pasūtītāja. Vienošanās dokumentā jānorāda katra apvienības dalībnieka darba daļa (procentos), kā arī jāapliecina, ka iepirkuma līguma slēgšanas tiesību iegūšanas gadījumā, pirms iepirkuma līguma noslēgšanas, saskaņā ar Komerclikuma noteikumiem, tiks nodibināta pilnsabiedrība (4.1.2.punkts).
     3. Par pamatojumu atbilstībai 4.2.1.punktam, gadījumā, ja pretendents (tā biedrs vai dalībnieks) ir reģistrēts ārvalstīs, tas iesniedz reģistrācijas apliecības vai attiecīgas kompetentas institūcijas izziņu. Attiecībā uz Latvijas Republikā reģistrētiem pretendentiem, par to reģistrāciju iepirkumu komisija pārliecinās [Latvijas](http://www.lursoft.lv) Republikas Uzņēmumu reģistrā.
     4. Par atbilstību 4.2.2.punkta prasībai – pretendents iesniedz degvielas mazumtirdzniecības licences tā degvielas uzpildes stacijai, kas atrodas ne tālāk par 15 km no Ķekavas novada pašvaldības Centrālās administrācijas ēkas, kopiju;
     5. Par pamatojumu atbilstībai nolikuma 4.3.1. punktā minētai prasībai, pretendents iesniedz pretendenta paraksttiesīgās personas parakstītu apliecinājumu par pretendenta vidējo finanšu apgrozījumu, bez PVN, tajā komercdarbības daļā, kas attiecas uz degvielas tirdzniecības jomu pēdējos 3 (trīs) gados, norādot apgrozījumu attiecīgajā jomā katrā gadā. Pretendenti, kuri dibināti vēlāk – apliecinājumu par vidējo finanšu apgrozījumu iepriekš minētājā jomā par nostrādāto laika periodu.
     6. Par pamatojumu atbilstībai Nolikuma 4.4.1. punktā minētai prasībai, Pretendents iesniedz sarakstu, kas apliecina tā pieredzi degvielas tirdzniecības jomā (atbilstoši 2.pielikuma veidnei). Pretendents iesniedz sarakstu tādā apjomā, lai apliecinātu savu atbilstību izvirzītajām kvalifikācijas prasībām, bet ne vairāk kā par 3 iepriekšējiem gadiem.
     7. Pretendents par katru iepriekšējā punktā norādīto līgumu iesniedz pozitīvu atsauksmi.
     8. Pretendenta apliecinājums, ka tā tirgotā degviela pilnībā atbilst visām Latvijas Republikā spēkā esošos normatīvajos aktos noteiktajām kvalitātes prasībām (4.4.3.punkts).
  2. **Finanšu piedāvājums.**
     1. Finanšu piedāvājumu sagatavo atbilstoši finanšu piedāvājuma formai (3.pielikums).
     2. Pretendents norāda degvielas mazumtirdzniecības cenu 2015.gada februāra mēnesī tajā degvielas uzpildes stacijā, kura atrodas ne tālāk par 15 km no Ķekavas novada pašvaldības Centrālās administrācijas ēkas, atbilstoši 4. pielikumam, tādējādi aprēķinot vidējo degvielas cenu finanšu piedāvājumam.
     3. Finanšu piedāvājumā cenas jānorāda euro (EUR) bez PVN.
     4. Finanšu piedāvājumā pretendents norāda savu piedāvāto atlaidi (līdz divām zīmēm aiz komata) procentos no degvielas mazumtirdzniecības cenas. **Atlaides apmērs iepirkuma līguma darbības laikā nevar tikt mainīts.**
  3. **Tehniskais piedāvājums.** 
     1. Tehnisko piedāvājumu Pretendents sagatavo atbilstoši tehniskā piedāvājuma paraugam – 6. pielikums.
     2. Savam tehniskajam piedāvājumam pretendents pievieno degvielas debetkaršu un atlaižu karšu lietošanas noteikumus, kas ir atbilstoši visām tehniskajā specifikācijā ietvertajām prasībām (5. pielikums).
     3. Tehniskajam piedāvājumam pretendents pievieno tā Latvijas teritorijā esošo degvielas uzpildes staciju sarakstu ar adresēm.

## Piedāvājuma izvēle.

# Piedāvājuma izvēles kritērijs: saimnieciski visizdevīgākais piedāvājums.

* 1. Vērtējot piedāvājumus, komisija ņems vērā piedāvājuma cenu bez pievienotās vērtības nodokļa, neieskaitot atlaides, saskaņā ar finanšu piedāvājumu (3. pielikums).
  2. Saimnieciski visizdevīgākā piedāvājuma izvēles kritēriji un to skaitliskās vērtības:

|  |  |  |
| --- | --- | --- |
| **Nr. p.k.** | Kritēriji | **Kritērija**  **skaitliskā vērtība**  **(punktu skaits)** |
| **A** | Kopējā degvielas cena (EUR), bez PVN, saskaņā ar piedāvājumu | **40** |
| **B** | Atlaides apmērs procentos (%), līdz divām zīmēm aiz komata | **45** |
| **C** | CO2 samazinājums atmosfērā (km) | **15** |
| **P** | **Maksimālais iespējamais kopējais punktu skaits:** | **100** |

* 1. Pretendenta piedāvājuma galīgo vērtējumu aprēķina saskaņā ar šādu formulu:

**P = Pa+ Pb+Pc**, kur:

P - Pretendenta piedāvājuma galīgais vērtējums punktos;

Pa, Pb un Pc - aprēķinātais vērtējums punktos, atbilstoši Nolikuma 6.5.1. – 6.5.3. punktiem.

* 1. Iegūtos punktus katrā kritērijā aprēķina sekojoši:
     1. **Pa = Ax /Ay x 40, kur**

***Ax*** ir lētākā piedāvātā cena euro (bez PVN),

***Ay*** ir vērtējamā piedāvājuma cena euro (bez PVN),

***40***  ir maksimālais punktu skaits šajā kritērijā

Pretendents, kurš piedāvājis viszemāko kopējo piedāvājuma cenu, saņems 40 punktus, bet pārējie piedāvājumi proporcionāli mazāk par cenas palielinājumu.

* + 1. **Pb = Bx /By x 45, kur**

***Bx*** ir vērtējamā piedāvātā atlaide (procentos),

***By*** ir lielākā piedāvātā atlaide (procentos),

***45***  ir maksimālais punktu skaits šajā kritērijā,

Piedāvājums ar vislielāko piedāvāto atlaidi procentos no degvielas mazumtirdzniecības cenas saņems 45 punktus, bet pārējie proporcionāli mazāk par atlaides samazinājumu.

* + 1. **Pc = Cx /Cy x 15, kur**

***Cx*** ir īsākais attālums no Ķekavas novada pašvaldības Centrālās administrācijas ēkas līdz DUS,

***Cy*** ir vērtējamā Pretendenta tuvākā DUS attālums līdz Ķekavas novada pašvaldības Centrālās administrācijas ēkai,

***15***  ir maksimālais punktu skaits šajā kritērijā,

Pretendents, kurš piedāvājis viszemāko kopējo piedāvājuma cenu, saņems 15 punktus, bet pārējie piedāvājumi proporcionāli mazāk par cenas palielinājumu.

## Pretendents, kurš attiecīgajā kritērijā ir labākais, saņem maksimālo punktu skaitu, bet pārējie pretendenti saņems proporcionāli mazāk punktu.

## Par saimnieciski visizdevīgāko tiks atzīts piedāvājums, kurš ieguvis visaugstāko galīgo vērtējumu saskaņā ar nolikumā noteiktajiem piedāvājumu vērtēšanas un izvēles kritērijiem.

## Gadījumā, ja divi pretendenti iegūst vienādu punktu skaitu, tad par saimnieciski izdevīgāko tiek atzīts tas piedāvājums, kurš saņēmis vairāk punktus B. kritērijā – piedāvātā atlaide.

## Iepirkuma komisija nosaka iepirkuma uzvarētāju un otru labāko piedāvājumu.

## Ja pasūtītājs ar iepirkuma uzvarētāju kādu iemeslu dēļ nevar noslēgt līgumu, tas ir tiesīgs uzaicināt slēgt līgumu ar nākamo izdevīgāko pretendentu.

## Piedāvājuma vērtēšana.

* 1. Piedāvājumu noformējuma pārbaudi un vērtēšanu iepirkuma komisija veic slēgtā sēdē.
  2. Iepirkuma komisija:
     1. Vispirms pārbaudīs piedāvājumu atbilstību šī nolikuma 3.punktā minētajām prasībām (prasības piedāvājumu noformēšanai). Par atbilstošiem tiks uzskatīti tikai tie piedāvājumi, kas atbilst visām norādītajām prasībām. Konstatējot atkāpes no nolikumā izvirzītajām piedāvājuma noformējuma prasībām, komisija izvērtē to būtiskumu un ietekmi uz turpmāko piedāvājuma vērtēšanas procesu un ir tiesīga lemt par tālāku piedāvājuma vērtēšanu vai izslēgšanu no tālākas vērtēšanas.
     2. Pārbaudīs piedāvājumu atbilstību šī nolikuma 4.punktā minētajām kvalifikācijas prasībām. Par atbilstošiem tiks uzskatīti tikai tie piedāvājumi, kuros būs iesniegti visi dokumenti un tajos sniegta visa prasītā informācija, kā arī sniegtā informācija apliecinās pretendenta atbilstību izvirzītajām kvalifikācijas prasībām. Piedāvājumi, kuros nebūs iesniegti visi 5.1. punktā minētie dokumenti vai nebūs norādīta visa prasītā informācija, vai arī ja sniegtā informācija neatbildīs pretendentiem izvirzītajām prasībām, tiks noraidīti un tālāk netiks vērtēti.
     3. Pārbaudīs piedāvājumu atbilstību tehniskās specifikācijas prasībām. Neatbilstošie piedāvājumi tiks noraidīti un tālāk netiks vērtēti.
     4. Pārbaudīs, vai piedāvājumā nav aritmētisku kļūdu. Ja šādas kļūdas konstatēs, tad tās tiks izlabotas. Par kļūdu labojumu un laboto piedāvājuma summu iepirkuma komisija paziņos Pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņems vērā labojumus.
     5. Izvērtēs vai nav saņemts nepamatoti lēts piedāvājums un rīkosies atbilstoši Publisko iepirkumu likuma 48.pantam.
     6. No piedāvājumiem, kas atbilst visām nolikumā minētajām prasībām, izvēlēsies saimnieciski visizdevīgāko piedāvājumu, nolikuma 6.punktā noteiktajā kārtībā;
     7. Attiecībā uz Pretendentu, kuram būtu piešķiramas līguma slēgšanas tiesības, pārbaudīs tā neatbilstību izslēgšanas nosacījumiem, Nolikuma 4.1.3.punktā noteiktajā kārtībā.

## Iepirkuma līgums.

* 1. Pasūtītājs slēgs iepirkuma līgumu ar izraudzīto pretendentu, pamatojoties uz pretendenta piedāvājumu un saskaņā ar Nolikuma noteikumiem un iepirkuma līguma projektu (skatīt 7. pielikumu). Pasūtītājs un uzvarējušais pretendents ir tiesīgi, līguma slēgšanas procesā, vienoties par nebūtiskiem Līguma projekta grozījumiem.
  2. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām atbilstoši Publisko iepirkumu likuma 67. un 83.pantā noteiktajam.
  3. Uzvarējušam pretendentam jāparaksta un jāiesniedz Pasūtītājam parakstīts iepirkuma līgums 7 dienu laikā no brīža, kad tie ir saņēmuši no Pasūtītāja uzaicinājumu parakstīt iepirkuma līgumu.
  4. Ja izraudzītais Pretendents atsakās slēgt iepirkuma līgumu ar Pasūtītāju, komisija ir tiesīga izvēlēties nākamo izdevīgāko piedāvājumu.

## 

## Iepirkuma komisijas tiesības un pienākumi.

## Iepirkuma komisijas tiesības:

### Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzinā­šanai, kā arī lūgt, lai pretendents vai kompetenta institūcija papildina vai izskaidro sertifikātus un dokumentus, kas iesniegti komisijai;

* + 1. Labot aritmētiskās kļūdas pretendenta finanšu piedāvājumā, informējot par to pretendentu.
    2. Pieaicināt ekspertu pretendentu un piedāvājumu atbilstības pārbaudē un vērtēšanā.
    3. Noteikt nepamatoti lētu piedāvājumu un noraidīt to.
    4. Izbeigt iepirkuma procedūru bez līguma noslēgšanas Publisko iepirkumu likumā paredzētajos gadījumos un kārtībā.
  1. **Iepirkuma komisijas pienākumi:**

### Nodrošināt iepirkuma procedūras pienācīgu norisi un dokumentēšanu.

* + 1. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
    2. Pēc ieinteresēto piegādātāju pieprasījuma, normatīvajos aktos noteiktajā kārtībā sniegt informāciju par Nolikumu.
    3. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma procedūras izbeigšanu, neizvēloties nevienu piedāvājumu.

## Pretendenta tiesības un pienākumi.

## Pretendenta tiesības:

* + 1. Apvienoties grupā ar citiem pretendentiem un iesniegt vienu kopēju piedāvājumu.
    2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
    3. Piedalīties piedāvājumu atvēršanas sanāksmē.
    4. Savlaicīgi pieprasīt un saņemt informāciju par iepirkumu.
  1. Pretendenta pienākumi:
     1. Sagatavot piedāvājumus atbilstoši Nolikuma prasībām.
     2. Sniegt patiesu informāciju par savu kvalifikāciju un piedāvājumu.
     3. Sniegt atbildes uz iepirkuma komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.
     4. Segt visas izmaksas, kas saistītas ar piedāvājumu sagatavošanu un iesniegšanu.

**\_\_\_\_\_\_\_\_\_\_\_**

1. Pielikums

pieteikums dalībai konkursā

|  |  |
| --- | --- |
| Kam | **Ķekavas novada pašvaldība,** reģ.nr. 90000048491, Gaismas iela 19 k-9-1, Ķekava, Ķekavas pagasts, Ķekavas novads, LV-2123 |
| Pretendents (nosaukums) |  |
| Adrese, reģ.nr., bankas rekvizīti |  |
|  |  |
| Pretendenta kontaktpersona (vārds, uzvārds, amats, telefona nr., faksa Nr., e-pasts) |  |
| Citas personas (uz kuru iespējām konkrētā līguma izpildei balstās Pretendents) |  |

Iepazinušies ar Ķekavas novada pašvaldības, (turpmāk – Pasūtītājs) organizētā atklātā konkursa „Degvielas piegāde”, identifikācijas Nr. ĶNP 2015/8-5, nolikumu (turpmāk – Nolikums), pieņemot visas Nolikumā noteiktās prasības,

/pretendenta nosaukums/reģistrācijas numurs/ adrese/

Iesniedz piedāvājumu, kas sastāv no:

1. šī pieteikuma, un Atlases dokumentiem;
2. tehniskā piedāvājuma
3. Finanšu piedāvājuma,

(turpmāk – Piedāvājums)

Pretendents tās \_\_\_\_\_\_\_\_\_\_\_\_ (amats) (vārds, uzvārds) vārdā, ar šī pieteikuma iesniegšanu:

1. Izsaka šādu piedāvājumu ar kopējo prognozēto līgumcenu **EUR \_\_\_ (\_\_\_\_\_\_\_\_\_\_).**
2. Piesaka savu dalību atklātā konkursā „Degvielas piegāde”, identifikācijas Nr. ĶNP 2015/8-5, un apņemas ievērot konkursa Nolikuma prasības.
3. Apliecina, ka visas sniegtās ziņas un dati ir patiesi.
4. Atzīst sava piedāvājuma spēkā esamību līdz konkursa Nolikumā noteiktajam piedāvājuma derīguma termiņam – līdz iepirkuma līguma noslēgšanai.

Gadījumā, ja pretendentam tiktu piešķirtas tiesības slēgt iepirkuma līgumu, apņemas:

* veikt degvielas pārdošanu Pasūtītājam 36 (trīsdesmit sešus) mēnešus;
* slēgt iepirkuma līgumu atbilstoši Nolikumā ietvertajam iepirkuma līguma projektam.

Pretendenta pārstāvis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( amats, paraksts, vārds, uzvārds, zīmogs)

**\_\_\_\_\_\_\_\_\_\_\_**

2. Pielikums

**Pretendenta pieredze degvielas tirdzniecībā**

|  |  |  |  |
| --- | --- | --- | --- |
| **Nr.p.k.** | **Pasūtītājs (nosaukums, reģistrācijas numurs, adrese un kontaktpersona, telefons)** | **Pārdotās degvielas apjoms gadā vai līguma darbības laikā, litros** | **Degvielas piegādes gads** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

*Informācija jāsniedz par pretendenta pieredzi pēdējos trīs gados.*

1. Pretendents sarakstā iekļauj iepriekšējos Pasūtītājus, kas nodrošina vismaz Nolikuma 4.4.1.punktā noteikto kvalifikācijas prasību izpildi.
2. Pretendents par katru Pasūtītāju, kurš iekļauts sarakstā iesniedz pozitīvu atsauksmi.

**\_\_\_\_\_\_\_\_\_\_\_** 3. Pielikums

**FINANŠU PIEDĀVĀJUMS**

**Atklātam konkursam**

**Degvielas piegāde**

identifikācijas Nr.ĶNP 2015/8-5

Pretendents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nosaukums, reģistrācijas nr.)

* 1. Mūsu piedāvājums ir nodrošināt sekojošu degvielas iegādi par šādu cenu:

|  |  |  |  |
| --- | --- | --- | --- |
| **A** | **B** | **C** | **D= B X C** |
| **Degvielas veids** | **Vidējā1 degvielas cena EUR, bez PVN** | **Prognozētais iepirkuma daudzums litros 36 mēnešos** | **Summa EUR, bez PVN** |
| **Benzīns 95 E** |  | **100 000** |  |
| **Dīzeļdegviela** |  | **350 000** |  |
|  | | **Kopējā piedāvājuma cena:** |  |

*1 vidējā degvielas mazumtirdzniecības cena pretendenta degvielas uzpildes stacijā, kas atrodas ne tālāk par 15 km no Ķekavas novada pašvaldības Centrālās administrācijas ēkas 2015.gada februārī, kas noteikta saskaņā ar Nolikuma 4.pielikumu.*

* 1. Līguma darbības laikā mēs piedāvājam piemērot nemainīgu **atlaidi \_\_\_\_\_ % apmērā** no degvielas mazumtirdzniecības cenas visās degvielas uzpildes stacijās Latvijā tās iegādes brīdī*. (atlaides apmērs ir viens no piedāvājumu vērtēšanas kritērijiem).*
  2. Mūsu degvielas uzpildes stacija atrodas: \_\_\_\_\_\_\_\_\_\_\_\_\_\_\_\_\_\_ (adreses) un tās attālums līdz Ķekavas novada pašvaldības ēkai (Gaismas iela 19 k-9-1, Ķekava, Ķekavas pagasts, Ķekavas novads, LV-2123) ir \_\_\_\_ km. *(max. 15 km)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta pilnvarotās personas amats, vārds, uzvārds) (paraksts)

**\_\_\_\_\_\_\_\_\_\_\_** 4.pielikums

**Degvielas mazumtirdzniecības cena pretendenta degvielas uzpildes stacijā kas atrodas ne tālāk par 15 km no Ķekavas novada pašvaldības Centrālās administrācijas ēkas 2015.gada februārī**

**(***konkrētajā dienā plkst. 13:00)*

|  |  |  |
| --- | --- | --- |
| **2015.gada februāra datums:** | **Bezsvina benzīna 95 E cena litrā EUR, bez PVN** | **Dīzeļdegvielas cena litrā EUR, bez PVN** |
| **1.** |  |  |
| **2.** |  |  |
| **3.** |  |  |
| **4.** |  |  |
| **5.** |  |  |
| **6.** |  |  |
| **7.** |  |  |
| **8.** |  |  |
| **9.** |  |  |
| **10.** |  |  |
| **11.** |  |  |
| **12.** |  |  |
| **13.** |  |  |
| **14.** |  |  |
| **15.** |  |  |
| **16.** |  |  |
| **17.** |  |  |
| **18.** |  |  |
| **19.** |  |  |
| **20.** |  |  |
| **21.** |  |  |
| **22.** |  |  |
| **23.** |  |  |
| **24.** |  |  |
| **25.** |  |  |
| **26.** |  |  |
| **27.** |  |  |
| **28.** |  |  |
| **Vidējā degvielas mazumtirdzniecības cena EUR/l bez PVN 1** |  |  |

*1 Vidējā degvielas mazumtirdzniecības cena tiek aprēķināta saskaitot visu divdesmit astoņu dienu degvielas cenu summu un izdalot ar 28.*

*Piezīme. Ja iepirkumu komisijai rodas šaubas par Pretendenta piedāvājumā norādīto degvielas pārdošanas cenu konkrētajā dienā, Pasūtītājs ir tiesīgs pieprasīt pretendentam piestādīt attiecīgās dienas cenas apliecinošus dokumentus. Ja iepirkumu komisija konstatēs faktiskajiem apstākļiem neatbilstošas cenas norādīšanu, pretendenta piedāvājums tiks noraidīts un tas tiks izslēgts no turpmākās dalības iepirkuma procedūrā.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta pilnvarotās personas amats, vārds, uzvārds) (paraksts)

**\_\_\_\_\_\_\_\_\_\_\_** 5. Pielikums

**Tehniskā specifikācija**

Pretendentam ir jāveic degvielas pārdošana (piegāde) pasūtītājam visā iepirkuma līguma darbības laikā, kas atbilst šādām nemainīgām prasībām:

1. Iespēja Pasūtītāja pārstāvjiem iegādāties degvielu dīzeļdegvielu un bezsvina benzīnu ar oktānskaitli 95) degvielas uzpildes stacijās visā Latvijas Republikas teritorijā katru dienu 24 stundas diennaktī. Vismaz vienai pretendenta degvielas uzpildes stacijai ir jāatrodas ne tālāk par 15km no Ķekavas novada pašvaldības Centrālās administrācijas ēkas.
2. Iespēja norēķināties par degvielu pēcapmaksas veidā, izmantojot degvielas kredītkarti un atlaižu karti. Prognozētais degvielas kredītkaršu un atlaižu karšu skaits - vismaz 50 (piecdesmit) kartes, kas iepirkuma līguma darbības laikā var mainīties.
3. Nodrošināt noteiktās markas kvalitatīvu degvielas iegādi Ķekavas novada pašvaldības un tās iestāžu vajadzībām šādā plānotā apjomā 36 (trīsdesmit sešu) mēnešu periodā: Dīzeļdegviela – 350 000 litri; Benzīns (95 E) – 100 000 litri.

*Šajā punktā uzrādītais prognozētais degvielas iepirkuma apjoms, nav uzskatāms par saistošu Pasūtītājam, kas saglabā tiesības iepirkuma līguma darbības laikā izmainīt (samazināt) kopējo degvielas iegādes apjomu atkarībā no nepieciešamības un finansiālajām iespējām.*

1. Tuvākās degvielas uzpildes stacijas maksimālais attālums līdz Ķekavas novada pašvaldības Centrālās administrācijas ēkas – 15 km. Pretendentam kopā ar savu piedāvājumu ir jāiesniedz degvielas uzpildes staciju saraksts ar adresēm Latvijas Republikā, atsevišķi norādot Ķekavas novada pašvaldības ēkai tuvāko degvielas uzpildes staciju un attālumu kilometros līdz tai.
2. Degvielai jāatbilst Ministru kabineta 2000. gada 26. septembra noteikumos Nr. 332 „Noteikumi par benzīna un dīzeļdegvielas atbilstības novērtēšanu” ietvertajam kvalitātes prasībām.
3. Dīzeļdegvielai ziemas sezonā ir jābūt aukstumnoturībai līdz - 30ºC grādu temperatūrai;
4. Pasūtītāja pārstāvim, uzpildot degvielu, ir tiesības iepazīties ar degvielas atbilstības sertifikātu.
5. Pretendentam jānodrošina degvielas saņemšana sev piederošajās degvielas uzpildes stacijās, kā arī (atkarībā no piedāvājuma) savu sadarbības partneru degvielas uzpildes stacijās visu diennakti.
6. Degvielas kredītkaršu izsniegšana Pasūtītajam un izmantošana ir bez maksas.
7. Pasūtītājs, saņemot degvielu degvielas uzpildes stacijās, norēķinās ar degvielas kartēm.
8. Pretendentam ir jānodrošina, lai degvielas kredītkartēm būtu iespējams noteikt limitus (diennakts, mēneša, vienreizējas uzpildes limiti), atsevišķus degvielas veidus un ierobežojumus iegādāties preces un saņemt pakalpojumus.
9. Pretendentam jānodrošina, lai par degvielas kredītkartēm reizi mēnesi, vismaz līdz nākošā mēneša 5. datumam par karšu izmantošanu iepriekšējā mēnesī, būtu iespējams saņemt atskaiti, kurā ietverta informācija par katras degvielas kartes norēķiniem, t.i., degvielas iegādes datums, laiks, vieta, iegādātās degvielas veids, degvielas 1 (viena) litra cena, piemērotā atlaide. Pretendentam jānodrošina atskaites nosūtīšana pa pastu vai elektroniski.
10. Degvielas kredītkaršu derīguma termiņam ir jāsakrīt ar noslēgtā iepirkuma līguma termiņu.
11. Degvielas kredītkaršu saņemšanai Pasūtītājs pieteikumu sagatavo rakstiski un nosūta Piegādātāja noteiktajā kārtībā un atbilstoši Piegādātāja noteiktai formai. Pretendents izsniedz degvielas kredītkartes Pasūtītājam ne vēlāk kā 5 (piecu) darba dienu laikā. Tehniskajam piedāvājumam jāpievieno Pretendenta degvielas karšu lietošanas noteikumi
12. Tehniskajā specifikācijā norādītas minimālās prasības. Pretendents var piedāvāt pakalpojumus ar labākiem parametriem.

Pretendents aizpilda tehniskā piedāvājuma veidni (6.Pielikums), kurā norāda atbilstību visām tehniskajā specifikācijā ietvertajām prasībām. **\_\_\_\_\_\_\_\_\_\_\_** 6. Pielikums

**Tehniskā piedāvājuma paraugs**

|  |  |  |
| --- | --- | --- |
|  | **Pasūtītāja prasības** | **Pretendenta piedāvājums**  **(aizpilda pretendents)** |
| 1. | Degvielas – benzīna 95 E un dīzeļdegvielas iegāde atbilstoši spēkā esošo normatīvo aktu prasībām katru dienu 24 stundas diennaktī | *Jānorāda DUS darba laiku un pārdošanā esošo degvielu veidus* |
| 2. | Pretendents nodrošina bezskaidras naudas norēķinu kārtību ar degvielas kredītkaršu palīdzību visās pretendenta DUS, kas atrodas Latvijas Republikā | *Jā vai nē* |
| 3. | Tuvākās degvielas uzpildes stacijas maksimālais attālums līdz Ķekavas novada pašvaldības ēkai – 15 km. | *Pretendents norāda Ķekavas novada pašvaldības ēkai tuvāko degvielas uzpildes staciju - tās adresi un attālumu kilometros līdz tai.* |
| 4. | Pretendents nodrošina iespēju uzpildīt degvielu tehniskā specifikācijā norādītās DUS. | *Pretendentam ir jāiesniedz degvielas uzpildes staciju saraksts ar adresēm Latvijas Republikā* |
| 5. | Pretendentam ir jānodrošina, lai degvielas kredītkartēm būtu iespējams noteikt limitus (diennakts, mēneša, vienreizējas uzpildes limiti), atsevišķus degvielas veidus un ierobežojumus iegādāties preces un saņemt pakalpojumus | *Ja, jā, jānorāda atbilstoša informācija* |
| 6. | Iespēja pasūtītāja pārstāvim iepazīties ar degvielas atbilstības sertifikātiem degvielas uzpildes stacijā | *Jā vai nē* |
| 7. | Degvielas kredītkaršu izmatošanas nosacījumi |  |
| 8. | Degvielas kredītkaršu drošības apraksts |  |
| 9. | Degvielas kredītkaršu saņemšanas kartība un termiņi (max.5 darba dienas) |  |
| 10. | Iespēja saņemt atskaites par degvielas kredītkartēm | *Jā vai nē, kādā veidā* |
| 11. | Degvielas kredītkartes derīguma termiņš |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta pilnvarotās personas amats, vārds, uzvārds) (paraksts)

**\_\_\_\_\_\_\_\_\_\_\_**

7. Pielikums

**IEPIRKUMA LĪGUMA PROJEKTS**

Ķekavas novada Ķekavas pagastā, 2015.gada \_\_\_\_.\_\_\_\_\_\_\_\_\_\_\_\_\_

**Ķekavas novada pašvaldība,** reģistrācijas numurs 90000048491, adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123, turpmāk tekstā **Pircējs,** kuru uz likuma „Par pašvaldībām” un Pasūtītāja nolikuma pamata pārstāv izpilddirektors Aivars Liškovskis, no vienas puses, un

\_\_\_\_\_\_\_\_\_\_\_\_\_\_\_, reģistrācijas numurs \_\_\_\_\_\_\_\_\_\_\_\_, adrese \_\_\_\_\_\_\_\_\_\_\_, turpmāk tekstā **Pārdevējs**, tās \_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_ personā, kurš rīkojas uz statūtu pamata, no otras puses, abi kopā un katrs atsevišķi, turpmāk tekstā Puses, ņemot vērā Ķekavas novada pašvaldības Iepirkuma komisijas 2015.gada \_\_.\_\_\_\_\_\_\_\_\_ lēmumu (Iepirkuma identifikācijas Nr.\_\_\_\_\_\_\_\_\_\_\_ „Degvielas piegāde”), noslēdz šādu līgumu, turpmāk tekstā Līgums:

**1. Līguma priekšmets**

1.1. Pārdevējs pārdod, bet Pircējs, izmantojot Pārdevēja izsniegtās degvielas kredītkartes un atlaižu kartes, iegādājas degvielu – dīzeļdegvielu un benzīnu, turpmāk tekstā Prece, Pārdevēja degvielas uzpildes stacijās, turpmāk tekstā DUS, kurās var izmantot Pārdevēja izsniegtās degvielas kredītkartes, turpmāk tekstā Kartes.

1.2. Preces cenu veido Pārdevēja Preces realizācijas cena DUS brīdī, kad tiek pirkta Prece, no tās atņemot Līguma 1.3.punktā noteikto atlaidi.

1.3. Pārdevējs visā šī Līguma darbības laikā Precei piemēro atlaidi, kas noteikta saskaņā ar Pārdevēja piedāvājumu iepirkumā (2.pielikums), \_\_\_\_\_ % (\_\_\_\_\_\_\_\_\_\_\_ procenti) apmērā no attiecīgās Preces mazumtirdzniecības cenas tās iegādes brīdī.

1.4. Pārdevējs nodrošina Pircējam iespēju Preces iegādāties Latvijas Republikas teritorijā norādītajās DUS, saskaņā ar 3.pielikumu „DUS izvietojums”.

1.5. Visās 3.pielikumā minētajās DUS Pircējs Preces var iegādāties 24 stundas diennaktī, 7 dienas nedēļā.

1.6. Kopējais prognozētais Preču iepirkuma daudzums šī Līguma darbības laikā ir šāds:

1.6.1. dīzeļdegviela - 350 000 (trīs simti piecdesmit tūkstoši) litri;

1.6.2. benzīns – 100 000 (viens simts tūkstoši) litri.

1.7. Līguma 1.6.punktā uzrādītais prognozētais Preču iepirkuma apjoms, nav uzskatāms par saistošu Pircējam. Pircējs saglabā tiesības Līguma darbības laikā izmainīt (samazināt) kopējo degvielas iegādes apjomu atkarībā no tam radušās nepieciešamības un finansiālajām iespējām.

1.8. Kopējā prognozētā šī Līguma summa ir EUR \_\_\_\_\_\_\_\_\_\_\_\_\_\_\_\_\_\_\_\_, neieskaitot PVN, saskaņā ar 2.pielikumu.

**2. PIRCĒJA pienākumi un tiesības.**

2.1. Pircējs apņemas lietot Karti saskaņā ar šo Līgumu un tā pielikumiem.

2.2. Pircējam apņemas:

2.2.1. apmaksāt visus pirkumus, kas Pārdevēja un Pārdevēja sadarbības partneru degvielas uzpildes stacijās izdarīti ar Pārdevēja izsniegto Karti;

2.2.2. samaksāt Pārdevējam par iepriekšējā mēnesī iegādāto Preci saskaņā ar Pārdevēja piestādītiem rēķiniem 10 (desmit) dienu laikā no attiecīga Pārdevēja rēķina saņemšanas dienas;

2.2.3. par jebkuru šajā Līgumā noteikto maksājumu termiņa kavējumu, Pircējs apņemas maksāt Pārdevējam līgumsodu 0,5% (nulle komats pieci procenti) apmērā no termiņā nesamaksātās summas par katru nokavēto kalendāro dienu, bet ne vairāk kā 10% (desmit procenti) no rēķina summas. Līgumsoda samaksa neatbrīvo Pircēju no pārējo ar šo Līgumu uzņemto saistību izpildes.

2.3. Pircējs apņemas lietot Karti atbilstoši tās mērķiem, glabāt to tā, lai trešajām personām nebūtu iespējams izmantot Karti bez Pircēja atļaujas, sargāt Karti, jo īpaši tās magnētisko celiņu, no magnētiskiem laukiem (piemēram, mobilā telefona) un mehāniskiem bojājumiem. Pircējs apņemas neizpaust trešajām personām Kartes PIN kodu.

2.4. Pircējam ir tiesības bez maksas pasūtīt un saņemt tam nepieciešamo Karšu skaitu un noteikt vienu vai vairākus Kartes lietotājus.

2.5. Pircējs ir atbildīgs par to, lai Kartes lietotājs ievērotu šo Līgumu. Pircējs ir atbildīgs par Kartes lietotāja rīcību un saistībām, kas radušās izmantojot Karti, tāpat kā pilnvardevējs atbild par pilnvarnieka rīcību.

2.6. Karte ir Pārdevēja īpašums un Pircējam ir pienākums atdot Karti pēc pirmā pieprasījuma.

2.7. Pircējam ir pienākums nekavējoties ziņot Pārdevējam par Kartes nozaudēšanu vai nozagšanu pa tālruni \_\_\_\_\_\_\_\_\_\_\_\_\_\_. Telefonisks paziņojums iespējami īsākā laikā obligāti jāapstiprina rakstveidā.

2.8. Ja Kartes lietotājs ir pieprasījis apturēt Kartes lietotāja tiesības lietot Karti, šī Karte, kā arī visas Kartes, kas pieteiktas kā nozaudētas vai nozagtas, tiek nobloķētas, kā rezultātā tiek apturēta iespēja veikt darījumus ar šo Karti.2.9. Pircējam ir pienākums nekavējoties ziņot Pārdevējam Kartes, kas pieteikta kā nozaudēta vai nozagta, atrašanas gadījumā, un nodot to tuvākajā Pārdevēja degvielas uzpildes stacijā.

2.10. Pircējam ir tiesības vienpusēji izbeigt šo Līgumu, par to rakstveidā paziņojot Pārdevējam 10 (desmit) dienas iepriekš, gadījumā, ja Pārdevējs nepilda vai izpilda nepienācīgi sevis ar šo Līgumu uzņemtās saistības. Šādā gadījumā Pircējam ir pienākums samaksāt Pārdevējam par visu līdz līguma izbeigšanas brīdim nopirkto Preci, bet nav pienākums maksāt Pārdevējam jebkāda veida kompensācijas par šī Līguma pirmstermiņa izbeigšanos.

2.11. Gadījumā, ja Pircējs konstatē, ka rēķinā Pārdevējs ir norādījis lielāku Preču cenu nekā tā bija degvielas uzpildes stacijā preču iegādes brīdī, vai nav piemērojis Precēm šī Līguma noteikumiem atbilstošu atlaidi, Pircējam ir tiesības vienpusēji lauzt šo Līgumu 2.10.punktā noteiktajā kārtībā, un saņemt no Pārdevēja līgumsodu EUR 1 000,- (viens tūkstotis euro) apmērā.

**3. PĀRDEVĒJA pienākumi un tiesības.**

3.1. Pārdevēja pienākums ir nodrošināt bez maksas Pircējam kartes izsniegšanu \_\_\_ (\_\_\_\_\_) darba dienas laikā no attiecīga Pircēja pieprasījuma saņemšanas dienas.

3.2. Pārdevēja pienākums ir nodrošināt visā šī Līguma darbības laikā iespējas iegādāties kvalitatīvas Preces Pārdevēja un Pārdevēja sadarbības partneru degvielas uzpildes stacijās saskaņā ar šo Līgumu.

3.3. Izsniedzot Kartes, Pārdevējs pēc Pircēja pieprasījuma nosaka Kartei mēneša limitu, atsevišķus Preces veidus un ierobežojumus iegādāties Preci un saņemt pakalpojumus.

3.4. Degvielas karšu izgatavošana, izsniegšana un izmantošana Pircējam ir bez maksas.

3.5. Pārdevējs nodrošina degvielas karšu identifikācijas un drošības aizsardzību.

3.6. Pārdevējs ne vēlāk kā līdz katra kalendārā mēneša 5 (piektajam) datumam iesniedz vai nosūta Pircējam rēķinu ar kopsavilkumu par darījumiem, kas iepriekšējā mēnesī veikti ar Pircējam izsniegtajām Kartēm.

3.7. Pārdevējs apņemas savlaicīgi informēt Pircēju par būtiskām izmaiņām Pārdevēja un Pārdevējs sadarbības partneru darbībā, kas saistītas ar Karšu izmantošanu.

3.8. Pārdevējam ir tiesības vienpusēji izbeigt šo Līgumu un pārtraukt Pircēja Kartes darbību 10 (desmit) dienas iepriekš rakstveidā par to paziņojot Pircējam, ja Pircējs ir vairāk kā 30 (trīsdesmit) dienas nokavējis rēķina apmaksas termiņu.

**4. PRECES KVALITĀTE**

4.1. Pārdevējs nodrošina Preces kvalitātes atbilstību Ministru kabineta 2000.gada 26.septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” un Ministru kabineta 2006.gada 26.septembra noteikumu Nr.801 „Noteikumi par sēra satura ierobežošanu atsevišķiem šķidrās degvielas veidiem” prasībām visā šī Līguma darbības laikā.

4.2. Pretenzijas par Preces kvalitāti Pircējs iesniedz Pārdevējam rakstiskā veidā 10 (desmit) dienu laikā no Preces iegādes brīža, klāt pievienojot eksperta (laboratorijas) atzinumu par Preces kvalitāti.

4.3. Pārdevējs atlīdzina Pircēja zaudējumus, kas radušies nekvalitatīvas Preces lietošanas laikā, tai skaitā izdevumus, kas Pircējam radušies, veicot ekspertīzi par Preces kvalitāti.

4.4. Pretenzijas, kas saistītas ar līgumsaistību izpildi, Pusēm ir jāizskata 10 (desmit) dienu laikā no pretenziju saņemšanas dienas.

**5. Citi noteikumi**

5.1. Šis Līgums stājas spēkā 2015.gada \_\_\_.\_\_\_\_\_\_\_\_ un ir spēkā līdz 20\_\_.gada \_\_\_.\_\_\_\_\_\_\_\_.

5.2. Līgumslēdzējas Puses apņemas atlīdzināt zaudējumus otrai Pusei, kas tai radušies šī Līguma neizpildes vai nepienācīgas izpildes gadījumā.

5.3. Līgumslēdzējām Pusēm ir pienākums nekavējoties informēt otru Pusi par ārkārtēju apstākļu (dabas stihija, ugunsgrēks, plūdi, ražošanas avārijas, valsts vai pašvaldību institūciju lēmumi u.c.) iestāšanos, kuru rezultātā nav iespējams izpildīt šajā Līgumā minētās saistības, kā arī iesniegt otrai Pusei dokumentus, kas apstiprina minēto faktu. Saistības, kuru izpildi kavē augstāk minētie apstākļi, izpildāmas nekavējoties pēc to izbeigšanās.

5.4. Visus strīdus, kas Pusēm radīsies sakarā ar Līguma izpildi, Puses mēģinās atrisināt vienošanās ceļā. Ja vienošanās ceļā nav izdevies strīdus vai nesaskaņas jautājumu atrisināt, tas tiek risināts tiesā normatīvajos aktos noteiktajā kārtībā.

5.5. Jebkuri šī Līguma grozījumi vai papildinājumi tiek noformēti rakstveidā un kļūst par šī Līguma neatņemamu sastāvdaļu.

5.6. Puses apņemas informēt viena otru par jebkurām izmaiņām tās rekvizītos (nosaukumā, adresē, norēķinu kontos u. c.) ne vēlāk kā 5 (piecu) darba dienu laikā no minēto izmaiņu reģistrēšanas brīža.

5.7. Līgums sastādīts 2 (divos) eksemplāros uz \_\_\_\_\_\_\_ lapām, katrai Pusei pa vienam eksemplāram. Līgumam ir \_\_\_ pielikumi kopā uz \_\_\_\_\_\_\_ lapām. Abiem Līguma eksemplāriem ir vienāds juridiskais spēks.

Ķekavas novada pašvaldība

Reģ.Nr. 90000048491

Gaismas iela 19 k-9-1, Ķekava, Ķekavas pagasts,

Ķekavas novads, LV-2123

Tālr.\_\_\_\_\_\_\_\_\_\_, fakss \_\_\_\_\_\_\_\_\_\_

e-pasta adrese: \_\_\_\_\_\_\_\_\_\_\_\_\_

Banka: \_\_\_\_\_\_\_\_\_\_

kods: \_\_\_\_\_\_\_\_\_\_\_\_

n/k: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izpilddirektors